समर्थन मूल्य तय नहीं करते तो 1200 रुपए में बिकता गेहूं
सरकार अगर समर्थन मूल्य पर गेहूं नहीं खरीदती तो मंडी में 1200 रुपए क्विंटल बिकता। मुख्यमंत्री को किसानों की चिंता है। आजकल लागत भी ज्यादा लगती है। इस कारण सरकारी खरीदी प्रारंभ की गई है। इस साल खरीदी 15 मार्च से प्रारंभ हो जाएगी। ऋण जमा करने की तारीख 28 फरवरी से 28 मार्च कर दी है। किसान फसल बेचें और शून्य प्रतिशत ऋण का लाभ लें।
सेवा सहकारी समिति बीड़ में रविवार को फसल बीमा राशि के प्रमाण पत्र वितरित करते हुए विधायक लोकेंद्रसिंह तोमर ने यह बात कही। उन्होंने कहा पहले समितियों से 14 प्रतिशत ब्याज पर ऋण दिया जाता था। इसे धीरे-धीरे कम कर शून्य प्रतिशत कर दिया है। इससे अच्छी योजना और क्या हो सकती है। समिति से जुड़े 5 गांवों के 1157 किसानों को बीमा राशि के प्रमाण पत्र वितरित किए जा गए। सरकार ने खंडवा जिले को 55 करोड़ रुपए की बीमा राशि भेजी है। बीड़ समिति के किसानों के लिए 29 लाख रुपए स्वीकृत हुए हैं। कार्यक्रम में भाजपा जिला उपाध्यक्ष सुरेंद्र टुटेजा, बैंक संचालक शशि कपूर, मंडल महामंत्री सुरेश सोनी, सरपंच बालकृष्ण अग्रवाल, समिति अध्यक्ष रोमी सलूजा, दिनेश दुबे, ब्रजलाल यादव, मनोज यादव आदि मौजूद थे।
विधायक तोमर ने मंगलवार को मूंदी में आयोजित कांग्रेस के सम्मेलन और होली मिलन समारोह को लेकर कटाक्ष किया। उन्होंने कहा कांग्रेसी भाजपा सरकार की योजनाओं का भरपूर लाभ ले रहे हैं। इसके बाद भी गुर्रा रहे हैं। कांग्रेस ने जो मांगें तैयार की हैं वे पहले ही पूरी हो चुकी हैं। कांग्रेस के पास विरोध का कोई मुद्दा नहीं है इसलिए बौखलाहट में कुछ भी आरोप लगाती है।
1103 किसानों को बीमा पत्र सौंपे
कालमुखी | जिला सहकारी बैंक शाखा की सेवा सहकारी समिति अटूट खास में रविवार को किसानों को फसल बीमा दावा राशि के प्रमाण पत्र वितरित किए गए। मांधाता विधायक ने 1103 किसानों को 65.36 लाख रुपए के प्रमाण पत्र सौंपे। समिति से अटूट खास के साथ फिफराड़, खुटला, मोहना, बोराड़ी माल गांवों के किसान जुड़े हुए हैं। कार्यक्रम की अध्यक्षता मदनमोहन सिंह तोमर ने की। इस मौके पर बैंक संचालक शशि कपूर, मंडल अध्यक्ष सूरजपाल सिंह, बैंक प्रबंधक विवेक जोशी, सुनील गोवर मौजूद थे।
किसान सदस्यों को 2015 की खरीफ फसल की बीमा राशि के पत्र देते विधायक लोकेंद्रसिंह तोमर।
hin_Deva hin_Deva hin_Deva hin_Deva hin_Deva hin_Deva hin_Deva